|  |  |
| --- | --- |
|  | Vår dato: Vår ref:  2014-02-19  B1689357/NIB  Deres dato: Deres ref: |

Landbruks- og matdepartementet

Postboks 8008, Dep

0030 Oslo

# Skogeierforbundets synspunkter på forslaget om å oppheve “priskontrollen” i konsesjonsloven

Vi viser til departementets høringsbrev datert 4. desember 2013.

Norges Skogeierforbund oppfatter ikke dagens priskontroll som spesielt problematisk. Etter at kalkulasjonsrenten ble senket til 4 %, virker det som om markedet generelt sett har fungert relativt greit og at det aksepteres priser som reflekterer verdien av skogen og de investeringer som er gjort i skogkultur og veier.

Vi kan på den annen side ikke se at priskontrollen knyttet til erverv av skog er viktig for å nå skogpolitiske mål. I en viss grad kan det at det finnes en slik ordning i seg selv også virke begrensende på omsetningen av skog. Sett i et grunneierrettsperspektiv og ut fra et ønske om forenkling/avbyråkratisering vil dessuten oppheving av priskontrollen være positivt.

Norges Skogeierforbund mener derfor at for skog isolert sett bør priskontrollen med fordel kunne avvikles.

Vi vil likevel peke på at mange skogeiendommer eies i kombinasjon med jordbruk. Vurderingene av behovet for priskontroll vil være annerledes for jordbruksarealer enn for skog, i og med at inntektsdannelsen i jordbruket skjer på en annen måte enn i skogbruket. Skogbruk og jordbruk drives under helt forskjellige markedsmessige vilkår. Dette kan tilsi et behov for ulike regler for jord og skog.

Med hilsen

NORGES SKOGEIERFORBUND

Gudbrand Kvaal

Nils Bøhn